EkBass/fiwiki-20250220-pages-articles huggingface dataset:
Kupari(I)tiosyanaatti

Kupari(I)tiosyanaatti (CuSCN) on kupari- ja tiosyanaatti-ionien muodostama epäorgaaninen ioniyhdiste. Yhdistettä käytetään esimerkiksi laivojen pohjamaaleissa. ==Ominaisuudet, valmistus ja käyttö == Huoneenlämpötilassa kupari(I)tiosyanaatti on vaaleanharmaata tai kellertävää kiteistä ainetta. Yhdiste ei liukene veteen tai laimeisiin happoliuoksiin. Sen sijaan se liukenee komplekseja muodostaen ammoniakkiin, tiosyanaattiliuoksiin ja dietyylieetteriin.Jun Zhang & H. Wayne Richardson: "Copper compounds", teoksessa Ullmann's Encyclopedia of Industrial Chemistry, John Wiley & Sons, New York, 2016. s. 24 (luvun sisäinen sivunumerointi) Kupari(I)tiosyanaatti on polymorfista ja siitä tunnetaan kiteiset α- ja β-muodot. Näistä stabiilimpi on alkeiskopiltaan heksagonaalinen β-muoto. Kupari(I)tiosyanaatin β-muoto on puolijohde ja sen johtavuusvyön ja kielletyn vyön välinen energiaero on 3,7–3,9 eV. Kupari(I)tiosyanaattia valmistetaan enimmäkseen kuparisulfaatin ja ammonium- tai natriumtiosyanaatin reaktiolla. Reaktiossa on mukana pelkistimenä esimerkiksi rikkidioksidia tai natriumsulfiittia. Toinen tapa on kupari(I)kloridin ja tiosyanaattisuolan reaktio. :2 CuSO4 \+ 2 NaSCN + Na2SO3 \+ H2O → 2 CuSCN + 2 NaHSO4 \+ Na2SO4 Kupari(I)tiosyanaattia käytetään erityisesti alumiinirunkoisten laivojen pohjamaaleissa estämään eliöiden tarttumista pohjaan. Yhdistettä voidaan myös käyttää katalyyttinä orgaanisen kemian synteeseissä ja apuaineena tekstiilien painoprosesseissa.Colin Anderson: "Coatings, Antifoulings", teoksessa Kirk-Othmer Encyclopedia of Chemical Technology, John Wiley & Sons, New York, 2012. s. 7 (luvun sisäinen sivunumerointi) Kupari(I)tiosyanaattia on tutkittu käytettäväksi muun muassa aurinkokennoissa, orgaanisissa ledeissä ja transistoreissa. == Lähteet == Luokka:Kupariyhdisteet Luokka:Tiosyanaatit
Uimahalli Wellamo

Uimahalli Wellamo on uimahalli, joka sijaitsee Jyväskylässä osoitteessa Savonmäentie 7. Wellamossa on 25 metrin allas, monitoimiallas, lastenallas, kylmäallas ja kuntosali. Wellamossa järjestetään uimakouluja ja ohjattua uintitoimintaa. Jyväskylän Aalto järjestää Wellamossa uimakouluja ja Jyvässeudunuinti puolestaan uimaopetusta ja aikuisten tekniikkakursseja. == Lähteet == Luokka:Suomen uimahallit Luokka:Jyväskylän urheiluhallit Luokka:Vaajakosken rakennukset ja rakennelmat
Gita Mehta

Gita Mehta (1943 Delhi – 16. syyskuuta 2023 Delhi) oli intialainen kirjailija ja dokumenttielokuvien ohjaaja, joka saavutti menestystä vuoden 1979 teoksellaan Karma Cola. Teos käsitteli Intian mystisten perinteiden kaupallistumista ja hyväksikäyttöä tietämättömien länsimaalaisten matkailijoiden ja intialaisten huijarien käsissä. Hänen toinen teoksensa Raj menestyi kansainvälisesti ja oli myyntimenestys Saksassa ja Yhdysvalloissa. Hän opiskeli Saksassa ja Cambridgen yliopistossa, jossa tapasi aviomiehensä kustantaja Sonny Mehtan. Mehtan vanhemmat olivat intialaisia itsenäisyysaktivisteja. Hänen isänsä Biju Patnaik oli kuuluisa lentäjä ja Odishan osavaltiopääministeri. Mehtan veli Naveen Patnaik toimi vastaavasti Odishan pitkäaikaisena pääministerinä. Intian hallitus tarjosi Mehtalle Padma Shri -palkintoa vuonna 2019, mutta hän kieltäytyi vastaanottamasta sitä välttyäkseen mahdollisilta nepotismiepäilyksiltä. == Kirjallinen tuotanto == * * * ** * * == Lähteet == Luokka:Intialaiset kirjailijat Luokka:Dokumenttiohjaajat Luokka:Vuonna 1943 syntyneet Luokka:Vuonna 2023 kuolleet
Conda

Conda on kunta ja kaupunki Angolan Cuanza Sulin maakunnassa. Kunta sijaitsee maan länsiosassa, melko lähellä rannikkoa. Kunnassa asuu 90 911 asukasta, sen pinta-ala on 1 997 neliökilometriä ja väestötiheys on 45,5 henkilöä neliökilometrillä. == Väestö == Condassa asui vuonna 2015 90 911 asukasta, ja vuoden 2022 arvion mukaan kunnan väkiluku on 112 738\. Kunnan väkiluku on kasvussa ja samalla tasolla muun maakunnan kanssa. Ennusteen mukaan väestö jatkaa kasvuaan, ja kunnassa olisi 200 000 asukasta 2060-luvulla. Väestönkasvu on kuitenkin hiukan matalampaa kuin muualla Angolassa. Asukkaista noin puolet on lukutaitoisia. Asukkaista lähes puolet on alle 15-vuotiaita. Asukkaiden keski-ikä on 16,4 vuotta: miesten keski-ikä on 15,8 vuotta, naisten 16,9 vuotta. == Lähteet == Luokka:Angolan kaupungit
Cela

Cela on kunta ja kaupunki Angolan Cuanza Sulin maakunnassa. Kunta sijaitsee maan länsiosissa, melko lähellä rannikkoa. Kunnassa asuu 284 115 ihmistä vuoden 2022 arvion mukaan. Väestö on kasvussa. Kunnan väestö on nuorta: mediaani-ikä on 16,4 vuotta ja yli puolet asukkaista on alle 15-vuotiaita. Väestöstä noin 58,5 % osaa lukea ja kirjoittaa, ja väestön enemmistö puhuu portugalia. Väestöstä suurin osa on uskonnottomia, ja suurimmat uskonnot kunnassa ovat protestantismi ja katolisuus. == Lähteet == Luokka:Angolan kaupungit
Nigerian yliopisto

Nigerian yliopisto (, lyh. UNN) on Nigerian Enugun osavaltion Nsukkan kaupungissa toimiva julkinen yliopisto. Nigerian ensimmäistä autonomista yliopistoa ennakoiva perustamispuhe pidettiin ja asetus siitä annettiin vuonna 1955; yliopiston toiminta käynnistyi 1960. Yliopistossa on 15 tiedekuntaa, joissa opiskelee yli 36 000 opiskelijaa. Nigerian yliopisto arvostetaan yleensä kotimaansa kolmen kärkiyliopiston joukkoon kuuluvaksi oppilaitokseksi. Brittiläinen THE-yliopistoranking luokitteli Nigerian yliopiston jaetulle 58. sijalle Afrikassa, ja maailmanlaajuisesti jaettuun sijaluokkaan 1201–1500 (2023). Verkkonäkyvyyttä korostava espanjalainen Webometrics luokitteli UNN:n Afrikan listallaan sijalle 31, ja maailmanlaajuisesti sijalle 1438 (1/2023). Arabiemiraateista käsin yliopistoarviointeja kokoava CWUR luokitteli Nigerian yliopiston toiselle sijalle Nigeriassa ja sijalle 1775 maailmanlaajuisesti. UniRank arvioi UNN:n puolestaan Nigerian kolmenneksi korkeatasoisimmaksi yliopistoksi, Afrikassa sijalle 51 ja maailmanlaajuisesti sijalle 3796 (2023). ==Lähteet== ==Aiheesta muualla== Luokka:Nigerian yliopistot ja korkeakoulut Luokka:Nigerian rakennukset ja rakennelmat
Aamunkoittoilmiö

Aamunkoittoilmiö tarkoittaa diabeetikon aamulla mitattavaa korkeaa verensokeriarvoa sen noustua ennen heräämistä insuliinin tarpeen lisäännyttyä voimakkaasti.Mistä johtuu korkea aamuverensokeri? Diabetesliitto 3/2007, viitattu 20.5.2023 Aamunkoittoilmiön syy on epäselvä. Se saattaa liittyä tiettyjen insuliinin vaikutuksia vastaan toimivien hormonien erittymiseen yön aikana. Aamunkoittoilmiötä voidaan hoitaa esimerkiksi diabeteslääkityksen tai insuliiniannoksen muutoksella. Lääkkeen tai insuliinin ottamisen ajankohta saatetaan myös muuttaa.M. Regina Castro, M.D., The dawn phenomenon: What can you do? Mayo Clinic, viitattu 20.5.2023 Insuliinihoitoinen diabeetikko tarvitsee aamunkoittoilmiön ilmetessä suhteellisesti enemmän ateriainsuliinia aamiaisen kuin päivän muiden aterioiden yhteydessä. Aamun varhaisina tunteina aamunkoittoilmiöstä kärsivä diabeetikko voikin joutua ottamaan insuliinipumpulla ylimääräistä insuliinia. == Lähteet == Luokka:Diabetes
Pentti Riihelä

Pentti Tapani Riihelä (10. kesäkuuta 1928 Lappee – 2011)Riihelä, Pentti Tapani, Diplomi-insinöörit ja arkkitehdit 1982, sivu 810, toimittaneet Sirkka Pöyry ja Anna Pietarinen, julkaisija Suomen Teknillinen Seura ja Tekniska Föreningen i Finland oli suomalainen arkkitehti, joka teki työuransa asemakaavoituksen parissa 1950-luvun puolivälistä 1980-luvun lopulle. Hän myös opetti asemakaavaoppia Teknillisessä korkeakoulussa parikymmentä vuotta. Riihelä tuli ylioppilaaksi Lappeenrannan lyseosta vuonna 1947 ja hän valmistui Teknillisestä korkeakoulusta vuonna 1954 erikoistuttuaan jo arkkitehtiopiskelijana kaavasuunnitteluun. Hän työskenteli Olli Kivisen toimistossa vuodesta 1952 ja avusti tätä ja Otto-Iivari Meurmania Lappeenrannan ja Lauritsalan yleiskaavan teossa. Hän osallistui myös muun muassa Hyvinkään Sveitsin talviurheilualueen suunnittelukilpailuun. Vuodesta 1960 Riihelä piti omaa arkkitehtuuritoimistoa vuoteen 1969 asti. Sitten hän perusti yhdessä Aatos Issakaisen, Jaakko Salosen, Arno Savelan ja Jaakko Ylisen kanssa Oy Kaupunkisuunnittelu Ab:n, jonka toimialana oli arkkitehtuuri- ja yhdyskuntasuunnittelu sekä alan teknillis-tieteellinen tutkimus. Sivutoimenaan Riihelä toimi Teknillisessä korkeakoulussa asemakaavaopin assistenttina vuosina 1955–1967 ja asemakaavaopin erikoisopettajana 1967–1976. Virkaatekevänä apulaisprofessorina hän oli vuosina 1976–1977. Riihelä oli keskeinen hahmo muun muassa Vantaan Tikkurilan ja Koivukylän, Helsingin Pihlajiston ja Malmin sekä Vaasan Ristinummen kaavoituksessa, minkä lisäksi hän sijoittui kärkisijoille monien muidenkin alueiden suunnittelukilpailuissa. Seinäjoen yleiskaavan hän suunnitteli yhdessä Väinö Suonion kanssa 1968. Riihelä oli Suomen Arkkitehtiliiton asemakaava- ja standardoimislaitoksen johtokunnan jäsen 1967–1969 ja Suomen Konsulttitoimistojen Liiton hallituksen jäsen 1971–1973. Riihelän vanhemmat olivat asianajaja varatuomari Väinö Riihelä ja Martta (o.s. Pajanen). Puoliso oli kuvaamataidon opettaja Irja Kaarina (o.s. Kolhonen). Pentti Riihelän vanhempi veli oli oikeusneuvos Väinö Riihelä. ==Lähteet== Luokka:Suomalaiset arkkitehdit Luokka:Vuonna 1928 syntyneet Luokka:Vuonna 2011 kuolleet
Cassongue

Cassongue on kunta ja kaupunki Angolan Cuanza Sulin maakunnassa. Kunnassa asuu heinäkuun 2022 arvion mukaan 191 371 asukasta, ja sen pinta-ala on 4 881 neliökilometriä. Väkiluku kasvoi noin 40 000 asukkaalla vuodesta 2015. == Lähteet == Luokka:Angolan kaupungit
Libolo

Libolo on kunta ja kaupunki Länsi-Angolassa, Cuanza Sulin maakunnassa. Kunnassa asuu 116 003 asukasta ja sen pinta-ala on 5 910 neliökilometriä. Kunnan väestönkasvu on 3 % vuosittain. == Lähteet == Luokka:Angolan kaupungit
Mussende

Mussende on kunta ja kaupunki Angolan länsiosissa, Cuanza Sulin maakunnassa. Kunnassa asui vuonna 2022 arvion mukaan 103 996 asukasta, ja sen pinta-ala on 13 600 neliökilometriä. Kunnan väkiluvun vuotuinen kasvu on noin 2,9 %. Väestöstä enemmistö puhuu portugalia ja on lukutaitoisia. == Lähteet == Luokka:Angolan kaupungit
James L. Buckley

James Lane Buckley (9. maaliskuuta 1923 New York, New York – 18. elokuuta 2023 Washington) oli yhdysvaltalainen poliitikko ja tuomari. Hän edusti republikaaneja ja New Yorkin osavaltion konservatiivista puoluetta.Buckley, James Lane Biographical Directory of the United States Congress, viitattu 20.5.2023James L. Buckley Library of Congress, viitattu 20.5.2023 Buckley valmistui Yalen yliopistosta vuonna 1943 ja sai sieltä oikeustieteellisen oppiarvonsa vuonna 1949. Hän oli Yhdysvaltain laivaston palveluksessa vuosina 1942–1946. Buckley sai juristin oikeudet Connecticutissa vuonna 1950 ja aloitti ammatin harjoittamisen New Havenissa. Hänet valittiin Yhdysvaltain senaattiin New Yorkin osavaltiosta vuonna 1970, ja hän istui liittovaltion 92.–94. senaateissa 3. tammikuuta 1971 – 3. tammikuuta 1977. Hän oli epäonnistuneesti uudelleen ehdokkaana vuonna 1976 ja toistamiseen Connecticutin osavaltiosta vuonna 1980. Buckley oli vuosina 1981–1982 Yhdysvaltain ulkoministeriössä turvallisuuden, tieteen ja teknologian alivaltiosihteerinä. Vuosina 1982–1985 hän oli Radio Free Europe/Radio Libertyn puheenjohtaja. Vuosina 1985–1996 hän istui District of Columbian valitustuomioistuimen tuomarina. == Lähteet == Luokka:Yhdysvaltain senaatin jäsenet Luokka:Yhdysvaltalaiset republikaanipoliitikot Luokka:Vuonna 1923 syntyneet Luokka:Vuonna 2023 kuolleet Luokka:Yli satavuotiaiksi eläneet yhdysvaltalaiset
Admiralty Arch

Admiralty Arch on Aston Webbin riemukaaren muotoon suunnittelema rakennus Lontoon City of Westminsterissa, The Mall -kadun ja Trafalgar Squaren välissä. Kuningas Edvard VII rakennutti sen vuonna 1912 osana laajempaa rakennushanketta, joka toteutettiin kuningatar Viktorian muistoksi. Siihen sisältyivät myös The Mallin leventäminen kulkuekaduksi, Victoria Memorialin pystyttäminen ja Buckinghamin palatsin julkisivun uudistaminen. Riemukaari suojeltiin Grade I -luokan kohteena vuonna 1970. Admiralty Arch sijaitsee The Mall -kadun koillispäässä lähellä Old Admiralty Buildingiä. Edvardiaanista arkkitehtuuria edustava riemukaari on kaareva ja sen julkisivu on verhottu portlandkivellä. Sen keskellä on pronssinen kolmikaariportti, jonka yläpuolella on latinankielinen kaiverrus: Portin keskiosa avataan vain kuninkaallisiin häihin, hautajaisiin tai kruunajaisiin liittyviä kulkueita varten, mutta sivuaukkoja saavat käyttää autot ja jalankulkijat. Rakennuksessa oli alun perin Britannian amiraliteetin ja ensimmäisen merilordin työtiloja sekä asuntoja. Sen kuuluisimpia asukkaita ovat olleet pääministeri Winston Churchill ja lordi Mountbatten, ja James Bond -romaanisarjan kirjoittaja Ian Fleming työskenteli siellä merivoimien tiedustelun palveluksessa. Rakennuksen alapuolella on maanalaisia tiloja, jotka ovat toimineet muun muassa valtiollisena arkistona. Tiloista on myös väitetty johtavan salakäytävän Downing Street 10:een, joka sijaitsee noin 800 metriä etelämpänä. Vuonna 2012 ilmoitettiin, että Admiralty Arch on vuokrattu kiinteistösijoittajalle 250 vuoden ajaksi ja siitä tehdään loistohotelli. Waldorf Astoria -hotelliketjuun kuuluvan hotellin on arvioitu avautuvan vuonna 2025. == Lähteet == Luokka:Grade I -luokan rakennukset City of Westminsterissä Luokka:Lontoon muistomerkit Luokka:Riemukaaret
Ahtiniemi

Ahtiniemi on Lohjalla, Uudellamaalla sijaitseva puuhuvila, joka on valmistunut 1900-luvun alussa. Huvilan on rakentanut senaattori Arvid Genetzin poika Arvi Jännes rakennushallituksen ylijohtajan Yrjö Sadeniemen piirustusten mukaan. Tyylisuunnaltaan huvila edustaa jugendia. == Historia ja arkkitehtuuri == Ahtiniemi sijaitsee Lohjan Jalassaaren kaakkoispuolella. Pihapiiriin kuuluu puutarha, sekä rantasauna vuodelta 1917. 1930-luvulla huvilassa viettä kesiä professori Paavo Virkkunen. Mansardikattoinen huvila on ollut talvikäytössä ainoastaan toisen maailmansodan aikana. Ahtiniemen pohjoisella julkisivulla oli alun perin veranta, mutta se puretttiin 1930-luvun lopulla. Huvila lämpiää pääasiassa puulla ja rakennuksessa ei ole juoksevaa vettä. Tontilla on kuitenkin oma kaivo. Huvilan alakerta on hirsirakenteinen ja yläkerta lautarakenteinen. Kuistin alla on kylmäkellari. == Lähteet == Luokka:Lohjan rakennukset ja rakennelmat Luokka:Huvilat
Hongiston kansakoulu

Hongiston kansakoulu on Lohjalla, Uudellamaalla sijaitseva entinen kansakoulu. Nykyisin koululla järjestetään erilaista kylätoimintaa Hongiston alueen kyläyhsitys ry:n toimesta. == Historia ja arkkitehtuuri == Hirsinen koulurakennus on valmistunut Hongiston kylään vuonna 1918 ja se edustaa tyylisuunnaltaan lähinnä myöhäistä jugendia. Jugendhenki tulee ilmi muun muassa rakennuksen moniruutuisissa ikkunoissa, sekä päädyn koristelaudoituksessa. Koulu käsitti alun perin kaksi luokkahuonetta (63,2 m² ja 47,5 m² ), eteisen (18 m²), sekä opettajan asunnon (60 m²). Vesijohdot ja viemäröinti asennettiin 1959. Koulutoiminta Hongiston kansakoulussa loppui vuonna 1966. Vuonna 1986 rakennukseen tehtiin sisätilamuutoksia, jolloin muun muassa koulun eteisestä suljettiin opettajan asuntoon johtava ovi ja purettiin yksi pystyuuni. Tiilikatto korvattiin tumman harmaalla saumapeltikatteella vuonna 1994. Koulun pihapiiriin kuuluu pelikenttä, jonka reunassa sijaitsee vanha saunarakennus. Koulurakennuksen alla on pieni kylmäkellari. == Lähteet == Luokka:Lohjan rakennukset ja rakennelmat Luokka:Uudenmaan kansakoulut
Baptismi Virossa

Virolainen baptismi on Viron toiseksi suurin protestanttinen suuntaus luterilaisuuden jälkeen. Viron evankelisten kristittyjen ja baptistien liittoon kuuluu lähes 6 500 jäsentä ja unioniin kuuluu 85 seurakuntaa. Baptistityö alkoi levitä Virossa kansallisen heräämisen aikaan vuonna 1876. Baptismi saapui läntiseen Viroon Ruotsista ja aluksi herätys levisi maalaisväestön parissa. Vuonna 1884 ensimmäinen baptistiseurakunta perustettiin Haapsaluun ja liike alkoi levitä koko maahan. Neuvostoliiton vallan aikana 1940–1990 seurakunnat saivat toimia ainoastaan kirkkorakennuksissa ja baptistijohtajia kuulusteltiin säännöllisesti. Viron itsenäistyttyä 1991 baptistit ovat saaneet toimia vapaasti ja perustaa seurakuntia. 1920-luvulla baptisteja oli suhteellisen paljon Virossa. Perestroikan aikaan Viron ja Latvian baptistit erosivat yleisliittolaisesta unionista ja muodostivat omat kansalliset liittonsa. Ne säilyttivät kuitenkin yhteyden yleisliittolaiseen unioniin.Lahtinen, Laitila & Suttner 1990, s. 356 == Lähteet == * === Viitteet === Luokka:Kristinusko Virossa Viro
Jokimaa (Janakkala)

Jokimaa on noin 300 asukkaan kylä, joka sijaitsee Janakkalan kunnassa. Kylässä sijaitsee Mallinkaistenjärvi ja Löyttymäen seudun VPK:n talo. Jokimaalla sijaitsee lakkautettu koulu, joka toimii nykyään juhlatalona. == Lähteet == Luokka:Janakkalan kylät
Cornelius Holmboe

Cornelius Holmboe (17. huhtikuuta 1881 Tromssa – 16. marraskuuta 1947 Hamar) oli norjalainen juristi, toimittaja ja työväenpuolueen poliitikko. Hän toimi Norjan oikeusministerinä vuonna 1928. ==Lähteet== ==Aiheesta muualla== Luokka:Norjan oikeusministerit Luokka:Norjalaiset juristit Luokka:Norjalaiset toimittajat Luokka:Vuonna 1881 syntyneet Luokka:Vuonna 1947 kuolleet
Anton L. Alvestad

Anton Ludvik Alvestad (7. toukokuuta 1883 Borgund – 2. heinäkuuta 1956) oli norjalainen työväenpuolueen poliitikko. Hän istui suurkäräjillä vuosina 1922–1936 ja 1950–1956 sekä toimi Norjan kauppaministerinä vuonna 1928. ==Lähteet== ==Aiheesta muualla== * Anton L. Alvestad Norjan suurkäräjien verkkosivuilla Luokka:Norjan ministerit Luokka:Vuonna 1883 syntyneet Luokka:Vuonna 1956 kuolleet
Innherred

Innherred on vuonna 2015 perustettu norjalainen paikallislehti, jonka kotikunta on Verdal. Se korvasi aiemmat kaksi paikallislehteä Levanger-Avisan ja Innherreds Folkeblad Verdalingenin. Lehti ilmestyy kolmesti viikossa ja kuuluu Polaris Media -konserniin. ==Lähteet== ==Aiheesta muualla== * Lehden verkkosivut Luokka:Norjalaiset sanomalehdet Luokka:Verdal
Helluntaiherätys Venäjällä

Venäläinen helluntaiherätys on baptismin ohella toinen Venäjän suurista protestanttisista vähemmistöistä. Helluntailaisilla on Venäjän protestanttisista suunnista suurin rekisteröityjen seurakuntien määrä. Kaksi helluntailaisten merkittävää unionia ovat piispa Eduard Grabovenkon johtama Venäläinen evankelisen uskon kristittyjen helluntaisten kirkko ja piispa Sergei Rjahovskin johtama Venäjän evankelisen uskon kristittyjen yhdistynyt liitto (helluntailaiset). == Historia == Helluntaiherätys saavutti Venäjän vuonna 1911, jolloin liike sai Suomen suuriruhtinaskunnassa ensimmäiset käännynnäiset. Jo seuraavana vuonna Pietarissa ilmestynyt lehti varoitti uudesta opista. Venäjällä ensimmäiset helluntaisaarnaajat saivat käännynnäisiä nimenomaan evankelisten kristittyjen ja baptistien joukosta. Ennen ensimmäistä maailmansotaa, tsaarin vallan vuosina, ei helluntailaisuus juurikaan levinnyt Venäjällä. Helluntailaisuus joutui sekä valtiovallan että ortodoksisen kirkon vainoamaksi, ja sen levittäjiä odotti karkotus Siperiaan.Lahtinen, Laitila & Suttner 1990, s. 358 == Katso myös == * Kristinusko Venäjällä * Helluntaiherätys == Lähteet == * === Viitteet === Luokka:Kristinusko Venäjällä Venäjä
Francis de Wolff

Francis Marie de Wolff (7. tammikuuta 1913 South Minster, Essex, Iso-Britannia – 18. huhtikuuta 1984 Sussex, Iso-Britannia)Francis de Wolff, British Film Institute, viitattu 21.5.2023. oli englantilainen näyttelijä. == Filmografia == Vuosi Suomenkielinen nimi Alkuperäinen nimi Roolihahmo 1937 Kuningatar Elisabet Fire Over England sir James Tarleton 1949 Kauriin merkeissä Under Capricorn majuri Wilkins 1950 Salainen aarresaari Treasure Island Musta Koira 1951 Saiturin joulu Scrooge Nykyisen joulun henki 1952 Ivanhoe Ivanhoe Front de Boeuf 1956 Moby Dick – valkoinen valas Moby Dick kapteeni Gardiner 1957 Pennitön perintö The Smallest Show on Earth Albert Hardcastle 1957 Pyhä Johanna Saint Joan Georges de La Trémoille 1959 Baskervillen koira The Hound of the Baskervilles tohtori Mortimer 1959 The Man Who Could Cheat Death The Man Who Could Cheat Death tarkastaja Legris 1960 Paholaisen hampaat The Savage Innocents Kauppa-aseman johtaja 1963 Salainen agentti 007 Istanbulissa From Russia with Love Vavra 1963 Mirrin kolme elämää The Three Lives of Thomasina Targu 1966 Maailmansodan vaarallisin mies Triple Cross kenraalieversti 1972 Canterburyn tarinoita I racconti di Canterbury Morsiamen isä 1973 Kolme muskettisoturia The Three Musketeers Merikapteeni == Lähteet == == Aiheesta muualla == * Luokka:Englantilaiset näyttelijät Luokka:Vuonna 1913 syntyneet Luokka:Vuonna 1984 kuolleet
Vessaharja

Vessaharja eli WC-harja on WC-istuimen pesua varten suunniteltu harja. Sen harjaspää on tyypillisesti pyöreä, jotta se mahtuu syvälle WC-istuimen altaaseen. Vessaharjan mukana tulee yleensä teline tai kuppi, jossa harjaa säilytetään, kun sitä ei käytetä. == Käyttö == Vessaharjalla pestään WC- istuimen allasta sisäpuolelta. Harjaa pyöritetään pesuaineen kanssa altaan reunoja pitkin, ja lopuksi harja upotetaan veteen ja harjataan myös altaan pohja. Viimeisenä pytty vedetään. Harja on suositeltavaa huuhdella käytön jälkeen. Myös harjan teline kannattaa tyhjentää ja pestä säännöllisesti. Vessaharja kannattaa vaihtaa kokonaan uuteen aika ajoin, sillä bakteerit pesivät pitkään käytössä olleessa harjassa. == Lähteet == Luokka:Siivousvälineet
Fade to Black (täsmennyssivu)

Fade to Black voi tarkoittaa seuraavia: * "Fade to Black", Metallican kappale * "Fade to Black (Nadir Rüstəmlin kappale)" * Fade to Black, vuoden 1995 videopeli
Fade to Black (videopeli)

Fade to Black on Delphine Softwaren kehittämä ja Electronic Artsin julkaisema kolmannen persoonan ammuntapeli, joka on julkaistu vuonna DOSille ja seuraavana vuonna PlayStationille. Peli on seuraaja vuoden 1992 pelille Flashback ja sitä on sanottu edelläkävijäksi kolmannen persoonan ammuntapeleille. == Vastaanotto == Peli on saanut IGN:n arvostelussa arvosanaksi 7/10. Tuolloin peliä kutsuttiin "toisen persoonan grafiikkaseikkailuksi". == Lähteet == == Aiheesta muualla == * Luokka:Vuoden 1995 videopelit Luokka:DOS-pelit Luokka:PlayStation-pelit
Mukoyōshi

Mukoyōshi () on japanilainen termi käytännölle, joka tarkoittaa aikuisen miehen adoptiota perheeseen. Käytäntöä sovelletaan, kun perheessä ei ole poikaa, joka perisi suvun nimen, jolloin tyttären aviomies adoptoidaan perheeseen ja hän perii suvun nimen. Käytännön ansiosta useat yritykset ovat pysyneet samassa suvussa useiden sukupolvien ajan. Nimen muuttamista ei ole pidetty suurena asiana, koska vielä 150 vuotta sitten ihmisillä ei ollut sukunimiä, elleivät he olleet merkittävästä yhteiskuntaluokasta. Suurista yhtiöistä esimerkiksi Suzukilla on ollut useita adoptoituja johtajia. == Lähteet == Luokka:Japaninkieliset sanat ja sanonnat
Pseudo-3D

Pseudo-3D tai 2.5D tarkoittaa tietokonegrafiikassa kaksiulotteisella grafiikalla tehtyä kolmiulotteiselta vaikuttavaa grafiikkaa, joka ei ole "oikeaa" 3D-grafiikkaa. Tekniikassa käytetään sprite-grafiikkaa ja rasteriefektejä polygonimallien sijaan. Tekniikkaa on käytetty esimerkiksi ajopeleissä ennen kuin laitteisto kykeni suureen määrään polygoneja. == Katso myös == * 2D-grafiikka * 3D-grafiikka == Lähteet == Luokka:Tietokonegrafiikka
3D-projektio

3D-projektio tai graafinen projektio voi tarkoittaa jotain useista menetelmistä, joilla kolmiulotteinen (3D) kappale esitetään kaksiulotteisella (2D) pinnalla. Kaksiulotteinen pinta voi olla näyttölaitteella tai paperilla ja käyttökohteita ovat muun muassa tekninen piirtäminen ja tietokonegrafiikka. Projektion vaikeutena on, että havainnollisuus ja mittatarkkuus voivat olla lähes vastakkaisia toisilleen, jolloin näiden suhteen on tehtävä kompromisseja. Projektiot voidaan jakaa useisiin alalajeihin. Yhdensuuntaisprojektio voidaan jakaa ortografiseen projektioon ja vinoon yhdensuuntaisprojektioon. Aksonometrinen projektio voidaan jakaa isometriseen projektioon, dimetriseen projektioon sekä trimetriseen projektioon. Yhdensuuntaisprojektioihin kuuluvat muun muassa kavaljeeri- ja sotilasprojektio, joita on käytetty linnoitusten piirustuksissa. Tietokonegrafiikassa kaksi tavallista projektiotapaa ovat ortografinen projektio ja perspektiiviprojektio. Yksikään projektiomenetelmä ei ole täysin virheetön ja näkökenttä on yksi parametreista eri menetelmissä. Perspektiiviprojektio on standardi tietokonegrafiikan renderöinnissä, joka soveltuu useimpiin tilanteisiin ja näyttää luonnolliselta, mutta vain kun näkökenttä on kapea. Näkökentän suurentuessa menetelmä kärsii vääristymästä. Suuremmat ja leveämmät näytöt yltävät perifeerisen näön alueelle, joka vaikuttaa miten kuva olisi renderöitävä. Yli 110 asteen näkökentillä Panini- projektio tai stereografinen projektio näyttävät paremmilta, mutta arvioitu laatu vaihtelee. Ihmisen näkökenttä on noin 180 astetta, jossa voi havaita asioita ääreisnäöllä. Varsinainen näkökyky on noin 120 astetta, ja tietokoneen näyttö mukavalla katseluetäisyydellä voi olla vain 25 astetta. Näkyvä kuva on kompromissi kuten valokuvissakin ja renderöity kuva on vaatimaton osuus näkökentästä. Lisätyn todellisuuden (AR) ja virtuaalitodellisuuden laseilla käytettävissä oleva näkökenttä eroaa tietokonenäytöllä näytettävästä kuvasta ja näyttö on lähellä silmää. == Lähteet == == Aiheesta muualla == * 3D to 2D Projection (PDF) * From 3D world into a 2D screen (PDF) * Projection and 3D Transformations (PDF) * Rendering an Image of a 3D Scene: an Overview Luokka:Tietokonegrafiikka Luokka:Projektiivinen geometria
Pekka Rinne (maanviljelysneuvos)

Pekka Kaarlo Juhani Rinne (s. 29. maaliskuuta 1944 Turku) on suomalainen maatalous- ja metsätieteiden kandidaatti, maanviljelijä ja eläköitynyt järjestöjohtaja, joka on saanut maanviljelysneuvoksen arvonimen. Viitattu 21.5.2023. Rinteen vanhemmat olivat maanviljelysneuvos Urpo Rinne ja filosofian maisteri Marja Ilona Uoti. Hänen puolisonsa vuodesta 1968 on emäntä, agronomi, musiikinopettaja Helinä Kivi-Koskinen. Rinne tuli ylioppilaaksi Salon yhteislyseosta 1962 ja valmistui Helsingin yliopistosta agronomiksi 1969 ja maatalous- ja metsätieteiden maisteriksi 1970. Hän oli maanviljelijä Mikkolan tilalla Halikossa 1969–1982 ja palasi sinne maanviljelijäksi 2004. Agronomien Yhdistyksen, vuodesta 1983 Agronomiliitto, toiminnanjohtaja Rinne oli yli kolmekymmentä vuotta, 1982–2004. Hän oli Halikon kunnanvaltuuston jäsen 1977–1992 ja valtuuston puheenjohtaja 2005–2008, ja hänellä oli työuransa aikana myös lukuisia luottamus- ja asiantuntijatehtäviä. Maanviljelysneuvoksen arvonimen Rinne sai 1996. == Lähteet == Luokka:Suomalaiset maanviljelijät Luokka:Suomalaiset järjestöjohtajat Luokka:Maanviljelysneuvokset Luokka:Halikon kunnanvaltuutetut Luokka:Vuonna 1944 syntyneet Luokka:Elävät henkilöt
Kannelmäen ostoskeskus

Kannelmäen ostoskeskus oli Helsingin Kannelmäessä vuosina 1959–2016 toiminut ostoskeskus. Erkki Karvisen suunnittelema matala rakennusryhmä Vanhaistentie 1:ssä oli yksi Suomen ensimmäisistä ostoskeskuksista Munkkivuoren ja Pohjois- Haagan rinnalla. Kaikki kolme avattiin peräkkäisinä päivinä joulukuun 1959 alussa. Ostoskeskusta laajennettiin ja kunnostettiin moneen otteeseen, viimeksi vuosituhannen vaihteessa rakennuksen kärsittyä pahoin tulipalossa uudenvuodenyönä 1.1.2001. Alkuvuosina Kannelmäen ostoskeskuksessa oli 22 liikettä, muun muassa Elannon valintamyymälä, Rake-rautakauppa, Yhdyspankin ja Kansallispankin konttorit, Helsingin Sanomien, Uuden Suomen ja Hufvudstadsbladetin tilaus- ja ilmoituskonttorit, apteekki ja Valion baari. Vuonna 1965 ostoskeskuksen aukiolle pystytettiin Harry Kivijärven veistos ja suihkukaivo Kivet. Rakelta vapautuneissa tiloissa toimi vuodesta 1973 Suomen ensimmäisiin englantilaistyylisiin pubeihin kuulunut Britannia, jonka omisti vuoteen 1979 Rantasipi, sitten Siipipyörä, vuodesta 1995 Elanto ja vuodesta 2001 Petri Naumanen. 2000-luvulla ostoskeskuksen tilojen muita käyttäjiä olivat Posti, Nordea, Alepa, terveyskauppa Ikivihreä, kukkakaupat Cardella ja Kannelmäen Kukka, videovuokraamo Filmtown, Turvavyö Oy, Pakoputkihuolto Risto Tiittanen, lasitusliike Help, SOL Siivouspalvelut, R-kioski, parturi-kampaamo Kannelhius ja Kannelmäki Grilli. Vuonna 1973 avattiin lähistölle suuri Eka- market, myöhemmin nimillä Maxi ja Prisma, jonne asiakasvirrat alkoivat yhä enemmän siirtyä. Nykyisin Kannelmäen suurin ostoskeskus on uuden Prisman ympärille vuonna 2013 valmistunut Kauppakeskus Kaari. Kannelmäen ostoskeskus purettiin vuonna 2017 ja korvattiin 650 asukkaan kerrostaloryhmällä. Ravintola Britannia jatkoi uusissa tiloissa vuoden tauon jälkeen. ==Lähteet== ==Aiheesta muualla== *Kannelmäen ostoskeskus, valokuvia viimeisiltä vuosilta, Talotarinat-sivusto. Luokka:Helsingin kauppa- ja ostoskeskukset Luokka:Kaarela Luokka:Helsingin entiset rakennukset ja rakennelmat
Bruno Armirail

Bruno Armirail (s. 11. huhtikuuta 1994 Bagnères-de-Bigorre) on ranskalainen maantiepyöräilijä. Hän ajoi Continental-tasolla Equipe Cycliste Armée de Terre -joukkueessa vuosina 2015–2016. Loppukaudesta 2017 alkaen hän edusti UCI World Tour -tasolla kilpaillutta Groupama-FDJ-tallia. Vuodesta 2024 lähtien hänen tallinsa on Decathlon AG2R La Mondiale Team. Armirail nousi Italian ympäriajon 2023 kokonaiskilpailun johtoon 14. etapin jälkeen kuuluttuaan irtiottoryhmään, joka saapui maaliin noin 20 minuuttia ennen kilpailua johtanutta Geraint Thomasia. Ennen etappia Armiril oli kokonaiskilpailussa 23:ntena. Hän johti kilpailua kahden etapin ajan ja sijoittui lopulta 16:nneksi. Hän saavutti saman vuoden Glasgow'n MM-kilpailuissa hopeaa sekaviestissä ja Emmmenin EM- kilpailuissa kultaa samassa lajissa. Armirail voitti aika-ajon Ranskan- mestaruuden vuosina 2022 ja 2024. == Saavutuksia == Lähteet: Pro Cycling Stats, Cycling Archives ;2014 :Aika-ajon alle 23-v. Ranskan-mestaruus ;2017 :Tour de Gironde Cycliste International, mäkikirikilpailun voitto ;2021 :Tour Poitou - Charentes en Nouvelle Aquitaine, kokonaiskilpailussa toinen ;2022 :Aika-ajon Ranskan-mestaruus :MM-kilpailut, aika-ajossa kymmenes ;2023 :Italian ympäriajo, kokonaiskilpailussa 16:s :MM-kilpailut, sekaviestissä hopeaa :Tour Poitou - Charentes en Nouvelle Aquitaine, kokonaiskilpailussa toinen, etapin 3b (aika-ajo) voitto :EM-kilpailut, sekaviestissä kultaa ;2024 :Aika-ajon Ranskan-mestaruus :MM-kilpailut, aika-ajossa yhdestoista == Lähteet == Luokka:Ranskalaiset maantiepyöräilijät Luokka:Vuonna 1994 syntyneet Luokka:Elävät henkilöt
Museumsinselin metroasema

Museumsinsel on Berliinin metron asema lähellä Museumsinseliä. Asemaa käyttäa linja U5. Asema avattiin kesäkuussa 2021. Se kuuluu U5 ja U55 -linjat yhdistävään rataan, johon kuuluvat myös Rotes Rathausin ja Unter den Lindenin metroasemat. == Lähteet == Luokka:Berliinin metroasemat
Templen metroasema

Temple on Lontoon metron Circle- ja District-linjojen asema Embankmentin ja Blackfriarsin asemien välissä. Se sijaitsee City of Westminsterin kaupunkipiirissä Victoria Embankmentilla, lähellä Thamesin pohjoisrantaa ja Lontoon Cityn rajaa. Asema on saanut nimensä läheisestä Temple Churchistä sekä Inner ja Middle Templestä, jotka ovat kaksi Lontoon neljästä Inns of Courtista, yksityisestä lakimiesseurasta. Sen lähistöllä sijaitsevat myös Royal Courts of Justice, King’s College London ja Somerset House. Alkuperäinen metroasema avattiin The Temple -nimisenä 30. toukokuuta 1870 osana District Railwayn linjan jatketta Westminsterista Blackfriarsiin. Uusi rataosuus rakennettiin samaan aikaan kuin Victoria Embankment. == Lähteet == Luokka:City of Westminsterin metroasemat
John Illsley

John Edward Illsley (s. 24. kesäkuuta 1949 Leicester, Englanti) on englantilainen muusikko. Hän on Dire Straits -yhtyeen perustajajäsen ja soitti yhtyeessä bassokitaraa koko sen toiminnan ajan vuosina 1977–1995. Sen lisäksi hän on julkaissut useita sooloalbumeja. == Sooloalbumit == * Never Told a Soul (1984) * Glass (1988) * Beautiful You (2008, yhdessä Greg Pearlen kanssa) * Streets of Heaven (2010) * Testing the Water (2014) * Long Shadows (2016) * Coming Up for Air (2019) * VIII (2022) == Kirjat == * ==Lähteet== Luokka:Vuonna 1949 syntyneet Luokka:Elävät henkilöt Luokka:Englantilaiset basistit Luokka:Dire Straits
Magnus Johnson

Magnus Johnson (19. syyskuuta 1871 lähellä Karlstadia – 13. syyskuuta 1936 Litchfield, Minnesota) oli ruotsalaissyntyinen, vuonna 1891 Yhdysvaltoihin asettunut poliitikko. Hän edusti Minnesota Farmer–Labor Partya.JOHNSON, Magnus Biographical Directory of the United States Congress, viitattu 21.5.2023 Johnson istui Minnesotan osavaltion edustajainhuoneessa vuosina 1915–1919 ja saman osavaltion senaatissa vuosina 1919–1923. Vuosina 1923–1925 hän istui Yhdysvaltain senaatissa ja vuosina 1933–1935 Yhdysvaltain edustajainhuoneessa. Johnson oli vuosina 1922 ja 1926 ehdolla Minnesotan kuvernööriksi. == Lähteet == Luokka:Yhdysvaltalaiset poliitikot Luokka:Yhdysvaltain edustajainhuoneen jäsenet Luokka:Yhdysvaltain senaatin jäsenet Luokka:Vuonna 1871 syntyneet Luokka:Vuonna 1936 kuolleet
François Staring

François Staring on belgialainen karateka. Hän on Kyokushinin Euroopan mestari katassa. ==Kilpaura== Staring saavutti kesäkuussa 2022 Euroopan mestaruuden katassa.The 35th European Weight Category Karate Championships Results (IKO) kyokushinkarate.news 12.6.2022 Viitattu 21.5.2023 Huhtikuussa 2023 Staring oli mukana Tokiossa järjestetyssä International Karate Friendship turnauksessa. Hän sijoittui katakilpailussa kolmanneksi.2023 International Karate Friendship Official Results Day1 kyokushinkaikan.org 1.5.2023 Viitattu 21.5.2023 ==Lähteet== Luokka:Belgialaiset karatekat Luokka:Kyokushinin harjoittajat Luokka:Syntymävuosi puuttuu Luokka:Elävät henkilöt
Pelkosenniemen kirkonkylä

Pelkosenniemen kirkonkylä on kylä ja taajama Pelkosenniemellä. Taajamassa asui vuonna 2021 303 asukasta. Kirkonkylässä sijaitsee mm. vuonna 1929 rakennettu kirkko, vuonna 2023 valmistunut koulu ja kunnanvirasto. Kirkonkylä on ollut Pelkosenniemen kunnan keskus 1900-luvun alusta lähtien. Se on kunnan ainoa taajama. == Lähteet == Luokka:Pelkosenniemen kylät Luokka:Suomen kuntakeskukset
Tansanian historia

Tansanian historia kertoo Tansanian historiaan liittyvistä asioista. Tansaniassa sijaitsevasta Olduvain rotkosta, joka sijaitsee Itä-Afrikan hautavajoaman alueella lähellä Serengetin kansallispuistoa, on löydetty fossiililöytöjä merkkeinä varhaisimmista ihmisen edeltäjistä. Vanhimmat fossiilit ovat peräisin ajalta 2 miljoonaa vuotta sitten. Aikoinaan Tansaniasta käytettiin nimeä Tanganyika. Alueella oli varhaisimpia kauppasuhteita arabimaihin ja Intiaan noin 100 jkr. Arabit perustivat siirtokuntia merenrannikkoseudulle. 1400-luvulla portugalilaiset vaikuttivat alueella. Osa Tansaniasta kuului aikoinaan 1700-luvulla Sansibarin sulttaanikuntaan, joka kuului Omaniin. Tänä aikana Omanin sulttaani teki liiton arabimaiden rannikoilla vaikuttaneiden ryhmien kanssa. 1776 ranskalaisten toimesta Tansanian rannikolla Kilwan kaupungin seudulla alkoi orjakauppa. 1840-luvulla lähetyssaarnaajia saapui Kilimanjaron vuoren seudulle. 1857-1958 brittiläisiä tutkimusmatkailijoita seikkaili Tanganjikajärven ja Victorianjärven seudulla. Tansania oli Saksan siirtomaa 1884-1918. Tämän jälkeen Ensimmäisen maailmansodan myötä Tansania siirtyi Ison-Britannian hallintoon. Tansania itsenäistyi 1961. == Lähteet == *
Paksunokkakäki

Paksunokkakäki (Pachycoccyx audeberti) on käkiin kuuluva lintulaji. Lajia tavataan Saharan eteläpuoleisessa Afrikassa. == Koko ja ulkonäkö == Paksunokkakäki kasvaa noin 36 cm pitkäksi. Alalajeista P. a. audeberti on kookkain. Sukupuolet muistuttavat toisiaan ulkonäöltään. Ruumiinrakenteeltaan laji on pitkäsiipinen ja -pyrstöinen. Paksunokkakäen pää, selkä ja siivet ovat tummanharmaat. Sävyssä on vaihtelua alalajeittain; P. a. brazzae on tummin ja P. a. validus muita ruskehtavampi. Linnun rinta ja vatsa ovat valkoiset ja pyrstö musta-harmaaraidallinen. Nokka on tukeva ja koukkupäinen. ==Levinneisyys ja elintavat== Paksunokkakäen levinneisyysalue on hajanainen. Nimialalajista P. a. audeberti tunnetaan muutama havainto Madagaskarilta ja saattaa olla hävinnyt, P. a. brazzae esiintyy Guineasta Kongon demokraattiseen tasavaltaan ja P. a. validus Keniasta Etelä-Afrikkaan sekä Angolasta. Lajin elinympäristöä ovat sademetsät ja savannien miombometsät. Paksunokkakäen ravintoa ovat hyönteiset, erityisesti suorasiipiset. Lintu on pesäloinen ja munii harjalepinkäisten (Prionops) pesiin. == Lähteet == Luokka:Käkilinnut
Global Cybersecurity Index

Global Cybersecurity Index (lyhennys: GCI; epävirallinen suomennos: 'Maailmanlaajuinen kyberturvallisuusindeksi') on Yhdistyneiden kansakuntien erityisjärjestön ITU:n (Kansainvälinen televiestintäliitto) kokoama, eri valtioiden tietoturvan kansallista tasoa vertaileva indeksiarvo. Indeksin lukuarvo vaihtelee välillä 0-100, missä 100 on maksimi (erinomainen) ja 0 minimi (olematon). Indeksin tarkoituksena on mitata ITU:n 193 jäsenmaan ja Palestiinan sitoutumista kyberturvallisuuteen. GCI-indeksiluku helpottaa jäsenmaita löytämään kehittämistä vaativat tietoturvan osa-alueet kansallisella tasolla. Se lisää tietoisuutta kyberturvallisuuden tilasta eri puolilla maailmaa ja kannustaa toimenpiteisiin ryhtymistä. Valtion tilaa mittaava GCI-indeksiluku muodostetaan viiden osa-alueen osaindeksien yhteissummana. Kustakin osa-alueesta voi kertyä enimmillään 20 pistettä. Osa- alueet ovat: # lainsäädännölliset toimet, # tekniset toimet, # organisatoriset toimet, # kyvykkyyden (kapasiteetin) kehittäminen ja # yhteistyö. Indeksin ensimmäinen versio julkaistiin käyttöön vuonna 2015. Ensimmäinen GCI- indeksiversio pohjautui ITU:n jäsenmaista saatuihin tietoihin vuodelta 2014, toinen vuodelta 2017, kolmas vuodelta 2018 ja neljäs vuodelta 2020. Mahdollisesti vuonna 2024 julkaistava viides GCI-versio pohjautuu vuoden 2022 aineistoon. Kunkin GCI-indeksiversion kriteeristöstä ja osatekijöiden painotuksista keskustellaan ja päätetään ITU-maiden yhteisessä kokouksessa. Indeksiversioiden painotuserojen vuoksi valtion GCI-indeksi saattaa muuttua huomattavastikin versiosta toiseen. Esimerkkejä vuonna 2021 julkaistusta, vuoden 2020 tietoihin pohjautuneista indekseistä (GCI-4; Huom. Julkaisussa GCI-indeksin yhteenvetotaulukon indeksiarvo poikkeaa muutaman maan kohdalla myöhemmillä sivuilla maakohtaisiin erittelyihin kirjatuista indeksiluvuista. Oheisessa taulukossa on käytetty jälkimmäisiä indeksilukemia): Valtio GCI-4 (2020) Kriteeri 1 (Lait) Kriteeri 2 (Tekniset toimet) Kriteeri 3 (Organi- sointi) Kriteeri 4 (Kapasiteetin kehitys) Kriteeri 5 (Yht.työ) Huom! Yhdysvallat ei vastannut kyselyyn Britannia Viro Etelä-Korea Venäjä Japani Intia Turkki Saksa Norja Brasilia Egypti Ruotsi Puola Tanska Kiina Suomi Israel Sveitsi Nigeria Iran Ukraina Valko-Venäjä Argentiina Etiopia Vatikaani ei tietoa GCI:n vahvuutena on pidetty sen mittarien kattavuutta. Ainakin osa maakohtaisten tietoturvallisuusindeksien vertailuista pitää Viron ylläpitämää NCSI-indeksiä (National Cybersecurity Index) GCI:tä tarkempana ja ajantasaisempana kyberturvallisuustilanteen mittarina. CGI:n määritysperusteiden ja aikataulutuksen vuoksi valtion maasijoitus voi poiketa huomattavasti NCSI- indeksin kulloinkin voimassaolevasta maasijoituksesta. GCI-indeksiä voidaan käyttää esimerkiksi vertailtaessa eri maiden energiasektorien kyberturvallisuuden tasoa tai mittarina tämän aihepiirin tai maakohtaisten kehittämiskohteiden löytämisessä. == Lähteet == Luokka:Tietoturva Luokka:Indeksit
Alejandro Balde

Alejandro Balde Martínez (s. 18. lokakuuta 2003 Barcelona) on espanjalainen jalkapalloilija, pelipaikaltaan vasen laitapuolustaja. Hän edustaa Espanjan Primera Divisiónissa pelaavaa FC Barcelonaa sekä Espanjan maajoukkuetta. == Seurajoukkueura == Balde on FC Barcelonan kasvatti. Hän siirtyi seuran junioriakatemiaan vuonna 2011 paikallisvastustaja Espanyolista. Balde debytoi Barcelonan edustusjoukkueessa 14. syyskuuta 2021 Mestarien liigan ottelussa Bayern Müncheniä vastaan. Hän tuli vaihdosta kentälle ottelun 74. minuutilla Jordi Alban loukkaannuttua. Kaudella 2021–2022 Balde pelasi Barcelonan edustusjoukkueessa viisi pääsarjaottelua sekä kaksi Mestarien liigan ottelua. Balde vakiinnutti seuraavalla kaudella paikkansa Barcelonan avauskokoonpanossa ja voitti Espanjan mestaruuden sekä Espanjan supercupin. Hän pelasi kaudella 2022–2023 Primera Divisiónissa 33 ottelua, joissa hän teki yhden maalin ja antoi kuusi maalisyöttöä. Syyskuussa 2023 Balde allekirjoitti Barcelonan kanssa vuoteen 2028 asti ulottuvan jatkosopimuksen. Kaudella 2023–2024 Balde ehti pelata yhteensä 28 ottelua, kunnes hän joutui loppukaudeksi sivuun takareisivamman vuoksi. Balden takareisi operoitiin 30. tammikuuta 2024 Turussa. == Maajoukkueura == Balde pelasi vuosina 2019–2022 useissa eri Espanjan juniorimaajoukkueissa. Balde valittiin Espanjan A-maajoukkueeseen vuoden 2022 MM-kilpailuihin, joissa hän pelasi Espanjan kaikki ottelut. == Yksityiselämä == Balden isä on guineabissaulainen ja äiti dominikaanilainen. == Saavutukset == Barcelona * Espanjan pääsarjamestaruus: 2022–2023 * Espanjan supercup: 2022–2023 == Lähteet == Luokka:Espanjalaiset jalkapalloilijat Luokka:Vuonna 2003 syntyneet Luokka:Elävät henkilöt
Grafenau (Baden-Württemberg)

Grafenau on kunta eteläisessä Saksassa, Baden-Württembergin osavaltiossa. Kunnassa asui vuoden 2022 syyskuun lopussa 6 877 asukasta. Kunnan pinta-ala on 13,05 neliökilometriä, ja sen väestötiheys on noin 529 asukasta neliökilometrillä. == Lähteet == Luokka:Baden-Württembergin kunnat Luokka:Stuttgartin hallintopiiri
Illintsi

Illintsi () on kaupunki Ukrainan Vinnytsjan alueen Vinnytsjan piirissä. Illintsi sijaitsee Etelä-Bugin sivuhaaran Sobin varrella, 57 kilometriä aluekeskus Ternopilistä itäkaakkoon. Tammikuun keskilämpötila on -6,2 ja heinäkuun +18,8 celsiusastetta. Keskimääräinen vuosisademäärä 507 millimetriä. Kaupungin lähistöllä sijaitsee Euroopan suurimpiin lukeutuva, halkaisijaltaan noin 8,5 kilometrin levyinen meteoriittikraateri (Illintsin kraateri). Ukrainan tilastokeskus arvio kaupungin väkiluvuksi 11 095 asukasta (1.1.2022). Vuoden 2001 väestönlaskennassa asukkaita oli 11 103. Heistä enemmistö (95%) oli etniseltä taustaltaan ukrainalaisia; venäläisiä oli 3,2 prosenttia ja juutalaisia 0,5 %. Arkeologisissa kaivauksissa seudulta on löydetty muun muassa rautasulattojen jäänteitä viidenneltä vuosisadalta. Paikkakunta mainitaan kirjallisissa lähteissä ensimmäisen kerran vuonna 1448 nimellä Vilen. 1700-luvun loppua kohti tultaessa paikkakunta, josta käytettiin myös muita nimiä (Lyntsi, Lintsi), kuului Puola-Liettuan Bratslavin voivodikuntaan ja oli Sanguszkon magnaattisuvun omistuksessa. Puolan toisen jaon (1793) jälkeen alueen hallinta siirtyi Venäjän keisarikunnalle, jossa seutu kuului Kiovan kuvernementtiin. Kaupunkityyppisen taajaman aseman Illintsi sai 1925, ja kaupungiksi se tuli 1987. Illintsi oli Illintsin piirin hallinnollinen keskus vuosina 1923–1962 ja 1965–2020. Kesällä 2020 Ukrainan aluehallinnon uudistuksessa Illintsi ja sen mukaan nimetty piiri liitettiin osaksi Vinnytsjan piiriä. Kaupungin arkkitehtonisiin kohteisiin lukeutuvat muun muassa synagooga (nyttemmin kalustemyymälä, 1600-luvulta), Jumaläidin kirkko (1793), Kolminaisuuden kirkko (1902) ja Pyhän ylösnousemuksen katedraali (1897). == Lähteet == ==Aiheesta muualla== Luokka:Vinnytsjan alueen kaupungit Luokka:Vinnytsjan piiri
Perttulan koulu

Perttulan koulu oli Ypäjällä sijainnut peruskoulu, joka antoi opetusta luokille 1–6. Nykyään Perttulan koulu toimii Hevospitäjän yhtenäiskoulun Perttulan yksikkönä, joka antaa opetusta luokille 1–4. == Lähteet == Luokka:Suomen peruskoulut Luokka:Ypäjän rakennukset ja rakennelmat
Tammisaaren työväentalo

Tammisaaren työväentalo oli Tammisaaressa vuosina 1910–1974 ollut työväentalo. == Historiaa == Tammisaaren työväenyhdistys perustettiin maaliskuun 19. päivänä vuonna 1902. Yhdistys oli kaksikielinen, ja se liittyi ensin Suomen ruotsalaiseen työväenliittoon, josta yhdistys erosi vuonna 1906 ja liittyi Suomen Sos.-dem puolueen jäsenjärjestöksi. Yhdistyksessä oli silloin 133 jäsentä. Jo helmikuussa 1903 yhdistys oli valinnut nelijäsenisen komitean hankkimaan omaa työväentaloa Tammisaareen. == Rakennus == Muurari Mobergilta saatiin 1.maaliskuuta 1910 ostaa tontti Tammisaaren 6. kaupunginosasta Koivuniemenkadun varrelta. Vuonna 1927 suomenkielinen työväenyhdistys myi talonsa ruotsinkieliselle yhdistykselle ja lakkautti toimintansa. Uusi kaksikielinen Ekenäs Arbetarförening-Tammisaaren työväenyhdistys perustettiin 1927 yhteisen toiminnan jatkamiseksi. Yhteisin voimin talossa suoritettiin perusteellinen remontti vuonna 1928. Vuonna 1948 tehdyillä korjaus- ja muutostöillä laajennettiin tiloja talon eteisessä ja ravintolassa. 60-vuotisjuhlien jälkeen toiminta työväentalolla hiljeni, koska talon kunto oli heikentynyt. Niinpä rakennus päätettiin vuonna 1974 myydä Postilaitokselle, jolle tontti sijaintinsa puolesta oli erittäin sopiva Tammisaaren keskustassa. Kaupasta saaduilla varoilla yhdistys osti kaksi tonttia Ystadinkadulta. Tonteille valmistui vuonna 1977 vuokratalo. Rakennuksessa on 42 asuntoa sekä yhdistyksellä omat kokous- ja kerhotilat. == Toimintaa == Ennen työväentalon valmistumista juhlia ja iltamia tansseineen pidettiin Palokunnantalossa ja kokoukset yksityisasunnoissa. Rakennuksen valmistuttua toiminta vilkastui. Vuonna 1962 yhdistys vietti 60-vuotisjuhlaansa uusitussa työväentalossaan. Puhujana oli Karl-August Fagerholm. Yhdistyksen toiminta alkoi tämän jälkeen hiljentyä vanhan työväentalon kunnon heikennyttyä. Mutta yhdistyksen toiminta jatkuu edelleen vuonna 1977 rakennetun vuokratalon alakerran toimintatiloissa. == Lähteet == Luokka:Työväentalot Luokka:Tammisaaren rakennukset ja rakennelmat
Hevospitäjän yhtenäiskoulu

Hevospitäjän yhtenäiskoulu on Ypäjällä sijaitseva yhtenäiskoulu, joka antaa opetusta perusopetuksen luokille 1–9. Yhtenäiskoulu koostuu Perttulan ja Kartanon yksiköistä. Perttulan yksikkö antaa opetusta luokille 1–4 ja toimi aiemmin Perttulan kouluna, joka antoi opetusta luokille 1–6. Kartanon yksikkö antaa opetusta luokille 5–9, ja antoi aiemmin opetusta luokille 7–9 Kartanon kouluna. Yhtenäiskoulu muodostettiin vuonna 2019 yhdistämällä Perttulan ja Kartanon koulut. Koulussa on 200 oppilasta, ja sen rehtorina toimii Turo Järvelä. == Lähteet == Luokka:Suomen peruskoulut Luokka:Ypäjän rakennukset ja rakennelmat
Méxicon ePrix

Méxicon ePrix () on kaudesta 2015–2016 alkaen järjestetty Formula E -sarjan osakilpailu, jossa kilpaillaan sähköisillä formula-autoilla. Kilpailu on ajettu Autódromo Hermanos Rodríguezin moottoriradalla Méxicossa Meksikossa. Méxicon ePrix’ä ei ajettu vuonna 2021, vaan sen sijaan Meksikossa ajettiin Pueblan ePrix. == Rata == Méxicon ePix ajetaan Autódromo Hermanos Rodríguezin radalla. Samalla radalla, mutta eri konfiguraatiolla, ajetaan muun muassa Formula 1 -sarjan Meksikon Grand Prix sekä kestävyysajosarja WEC:in osakilpailu. Vuonna 2023 käytetyn Formula E -sarjan radan pituus oli 2,606 kilometriä ja se koostui 15 mutkasta. === Konfiguraatiot === Tiedosto:Autódromo Hermanos Rodríguez formula-e.svg|2016. Tiedosto:Mexico City Layout 2017.png|2017–2019. Tiedosto:Autódromo Hermanos Rodríguez (FE).png|2020 ja 2022. Tiedosto:Autodromo Hermanos Rodriguez (Formula E Layout 2023).png|2023. == Tulokset == Vuosi Rata Voittaja Toinen Kolmas Paalupaikka Nopein kierros Viite 2016 Autódromo Hermanos Rodríguez Jérôme d'Ambrosio Dragon Racing Sébastien Buemi e.dams Renault Nicolas Prost e.dams Renault Jérôme d'Ambrosio Dragon Racing Nicolas Prost e.dams Renault 2017 Autódromo Hermanos Rodríguez Lucas di Grassi ABT Schaeffler Audi Sport Jean-Éric Vergne Techeetah Sam Bird DS Virgin Racing Oliver Turvey NextEV NIO Sébastien Buemi Renault e.Dams 2018 Autódromo Hermanos Rodríguez Daniel Abt Audi Sport ABT Schaeffler Oliver Turvey NIO Formula E team Sébastien Buemi Renault e.Dams Felix Rosenqvist Mahindra Racing Lucas di Grassi Audi Sport ABT Schaeffler 2019 Autódromo Hermanos Rodríguez Lucas di Grassi Audi Sport ABT Schaeffler António Félix da Costa BMW i Andretti Motorsport Edoardo Mortara Venturi Formula E Team Pascal Wehrlein Mahindra Racing Pascal Wehrlein Mahindra Racing 2020 Autódromo Hermanos Rodríguez Mitch Evans Panasonic Jaguar Racing António Félix da Costa DS Techeetah Sébastien Buemi Nissan e.Dams André Lotterer TAG Heuer Porsche Formula E Team Alexander Sims BMW i Andretti Motorsport 2022 Autódromo Hermanos Rodríguez Pascal Wehrlein TAG Heuer Porsche Formula E Team André Lotterer TAG Heuer Porsche Formula E Team Jean-Éric Vergne DS Techeetah Pascal Wehrlein TAG Heuer Porsche Formula E Team Lucas di Grassi ROKiT Venturi Racing 2023 Autódromo Hermanos Rodríguez Jake Dennis Avalanche Andretti Formula E Pascal Wehrlein TAG Heuer Porsche Formula E Team Lucas Di Grassi Mahindra Racing Lucas Di Grassi Mahindra Racing Jake Dennis Avalanche Andretti Formula E == Lähteet ==